CSI: NY

***CSI: NY*** američka je kriminalistička TV-serija koja se emitirala od 22. septembra 2004 do 22. februara 2013. Serija je drugi, indirektni *spin-off* *CSI: Las Vegasa*, a direktni *spin-off* *CSI: Miamija* – naime, u finalu 2. sezone *Miamija* prvi se put pojavljuju neki likovi iz *CSI: NY*.

Serija prati istrage tima forenzičara u njujorškoj policiji dok otkrivaju okolnosti iza tajanstvenih i neobičnih smrtnih slučajeva, kao i drugih zločina. Zajednički je produciraju *CBS Television Studios* i kanadska medijska kuća *Alliance Atlantis*. Međutim, ta kuća prestala je s radom 2007, pa je sva produkcija prešla u ruke *CBS Paramount Televisiona*.

## Radnja 
Treće izdanje CSI-franšize prati forenzički tim iz Manhattana na čelu s detektivom Macom Taylorom. U okolnostima stalnih etničkih i kulturnih napetosti, Taylor se bavi sličnim slučajevima kao i kolege iz Las Vegasa i Miamija, uz pomoć svog tima koji čine Stella Bonasera (koja je napustila seriju nakon 6. sezone), Danny Messer, Lindsay Monroe, Sheldon Hawkes, laboratorijski tehničar Adam Ross te Stellina zamjena Jo Danville. Tu je još i patolog dr. Sid Hammerback, kao i detektiv iz njujorške policije Don Flack. U prvoj i na početku 2. sezone u timu je još bila i Aiden Burn.

## Likovi 
### Glavni likovi 
mini|desno|300px|Ekipa *CSI: NY* (slijeva nadesno): Messer, Monroe, Taylor, Bonasera, Flack i Hawkes
* **Mac Taylor** (Gary Sinise) šef je CSI-tima. Rođen je u Chicagu i čak je razmatrao da počne raditi u čikaškoj policiji. Smrt njegove žene Claire u napadu 11. septembra muči ga i danas, uzrokujući mu hroničnu nesanicu. U 1. sezoni vidimo da u ormaru još uvijek čuva loptu za plažu koja je nekad pripadala Claire; rekao je da je ne može baciti jer sadrži Clairein dah. U prošlosti je bio major u marincima, rekavši jednom da je želio služiti svojoj domovini više od bilo čega drugog na svijetu.
* **Stella Bonasera** (Melina Kanakaredes) predana je svom poslu zbog njene jake ličnosti, odlučnosti i inteligencije. Ona je pola Grkinja, pola Italijanka. Rano je ostala siroče (majka joj je poginula u saobraćajnoj nesreći kad su joj bile samo 2 godine, a oca nikad nije upoznala) i odrastala je po starateljskim domovima (epizoda *Grounds for Deception*). Nakon 6. sezone napustila je tim.
* **Danny Messer** (Carmine Giovinazzo) odrastao je u porodici koja je bila pod policijskim nadzorom. Stvorio je vlastitu hibridnu etiku, spajajući svijet onih koji krše zakone i svijet onih koji ih donose. Nakratko se okušao u muzičkom biznisu, a nekad je bio i odličan igrač bejzbola.
* **Lindsay Monroe** (Anna Belknap) radila je kao istražiteljica u Montani, a konačno je ostvarila svoj san preselivši se u veliki grad, kao što je New York. Njena radna etika, tipična za ljude sa sjeverozapada SAD-a, i voljnost da zasuče rukave i uradi bilo koji posao dobrodošao je dodatak u timu gdje je Mac na njenom prvom slučaju odmah podvrgava "treningu" za novajlije.
* **Sheldon Hawkes** (Hill Harper) bivši je patolog. Bio je čudo od djeteta koji je završio fakultet s 18 godina, a do 24. već je imao hiruršku licencu i nekoliko godina radnog iskustva u Hitnoj službi.
* Dr. **Sid Hammerback** (Robert Joy) opisan je kao "vanredni genije" koji je tek nedavno napustio kuharsku karijeru kako bi radio kao patolog. Ponekad ima naviku da previše govori i da otkriva previše privatnih informacija, što mu Hawkes često prigovori riječima "Opet si jeziv". Unatoč njegovim ekscentričnostima, Sid ima veoma dobro zapažanje i istinski mu je stalo do članova tima.
* **Adam Ross** (A. J. Buckley) laboratorijski je tehničar porijeklom iz Phoenixa, Arizona. Specijalnost su mu razne vrste tzv. dokaza u tragovima. Ponekad se priključuje timu na mjestu zločina da pomogne u rekonstrukciji zločina ili skupljanju dokaza.
* **Don Flack** (Eddie Cahill) dolazi iz porodice čiji su članovi generacijama u službi zakona. On premošćuje prostor između "stare škole" njujorške policije i nove generacije CSI-a. Duhovit je detektiv koji ima malo strpljenja za "loše dečke"; njegove tehnike, iako djelotvorne, ponekad su na rubu policijskih pravila. Dobar je prjatelj s Dannyjem i uvijek je voljan saslušati njegove probleme.
* **Jo Danville** (Sela Ward) iskusna je istražiteljica iz Washingtona, čiji je rad motiviran empatijom prema žrtvama. Pojavit će se prvi put u 1. epizodi 7. sezone i u seriji će zamijeniti Stellu.
* **Jessica Angell** (Emmanuelle Vaugier) bila je detektivka u njujorškoj policiji (sezone 3-5), a u 5. sezoni i Flackova djevojka. Bila je 3. generacija u porodici policajaca i prvi ženski član porodice u policiji. U finalu 5. sezone (*Pay Up*) ranjena je tokom otmice uhapšenog kriminalca kojeg je čuvala i ubrzo umrla na operacionom stolu. Flack je bio užasno potresen zbog njene smrti, što je dovelo do njegovog sloma nekoliko epizoda poslije. Poginula je u 27. godini života.
* **Aiden Burn** (Vanessa Ferlito) odrasla je u Brooklynu i imala je sposobnost da se brzo prilagodi novim situacijama. U 2. epizodi 2. sezone (*Grand Murder at Central Station*) dobila je otkaz nakon što je postala opsjednuta slučajem silovanja njene poznanice i planirala podmetnuti dokaz koji bi optužio D. J. Pratta, koji je navodno već jednom ranije silovao istu žrtvu. Nakon otkaza, radila je kao privatni detektiv, u potpunosti se posvetivši navedenom slučaju. Nakon što je vidio da ga Aiden prati, Pratt je ubija i spaljuje njeno tijelo u automobilu. Ipak, u toj borbi Aiden uspijeva ostaviti ključni dokaz protiv Pratta za CSI-ekipu, za koji je znala da će dovesti do Prattovog hapšenja i osude. 
### Epizodni likovi 
Kao i u druga 2 *CSI-a*, i u *CSI: NY* pojavljuju se epizodni likovi raznih profila (predstavnici zakona, tehničari, prijatelji i članovi porodica, te neki zločinci).
### Gostujuće zvijezde 
U seriji su tokom godina gostovale mnogobrojne zvijezde:

* Aimee Garcia
* Ed Asner
* Brian Hallisay
* Matt Barr
* Michaela McManus
* Kid Rock
* Nelly Furtado
* Joey Lawrence
* Michael Clarke Duncan
* Marlee Matlin
* Sasha Cohen

* Maroon 5
* Julia Ormond
* Dianna Agron
* Criss Angel
* Suicide Girls
* Chris Daughtry
* Rumer Willis
* Danica Patrick
* Nelly
* Ashlee Simpson

* Pete Wentz
* John McEnroe
* Katharine McPhee
* Craig T. Nelson
* Shailene Woodley
* Rachelle Lefèvre
* Mia Kirshner
* Mykelti Williamson
* Kellan Lutz
* Edward Furlong
* Deanna Russo

* Paul Wesley
* Pat Monahan i Train
* Kim Kardashian
* Vanessa Minnillo
* Ryan Bittle
* La La Vasquez
* Jackson Davis
* Andrew Lawrence
* Carlo Rota
* Charles Shaughnessy
* Edward James Olmos

* Ne-Yo
* Kyle Gallner
* James Badge Dale
* Skeet Ulrich

2009. godine Ed Asner bio je nominiran za Emmy za ulogu u epizodi *Yahrzeit* iz 5. sezone.

## Epizode 
### Unakrsne epizode 
Likovi *CSI: NY* uvedeni su u finalu 2. sezone *Miamija* (*MIA/NYC NonStop*). Druga njihova unakrsna epizoda desila se u 4. sezoni *Miamija*, odnosno 2. sezoni *New Yorka*. Epizoda je bila dvodijelna; 1. dio (*Felony Flight*) prikazan je 7. 11. 2005. u okviru *Miamija*, a 2. dio (*Manhattan Manhunt*) 2 dana kasnije (9. 11.) u okviru *NY*-a. U 1. dijelu Mac Taylor dolazi iz New Yorka u Miami kako bi pomogao Horatiu da uđe u trag opasnom Henryju Dariusu. Priča se nastavlja u 2. dijelu kad Darius bježi nazad u New York, pa Horatio vraća uslugu Macu i ide s njim, kako bi ulovili Dariusa i zaključili slučaj (što im na kraju i uspijeva).

Osim toga, serija se "ukrstila" i sa serijom *Zaboravljeni slučaj* (*Cold Case*), koju također producira Jerry Bruckheimer, u 22. epizodi 3. sezone (*Cold Reveal*), koja je prikazana 9. 5. 2007. U njoj detektiv Scotty Valens iz filadelfijske policije putuje u New York da istraži jedan zaboravljeni slučaj koji se dotiče Stelle. To je bio prvi put da su se likovi izvan CSI-franšize pojavili u nekom *CSI-u*.

U 6. sezoni prvi put je prikazana trodijelna unakrsna epizoda između sve 3 CSI-serije, u čijem je centru bio Raymond Langston; slučaj počinje u Miamiju, nastavlja se u New Yorku, a završava u Las Vegasu, pa je Langston praktično obišao SAD kako bi se zaključila istraga.

## Prijem 
### Franšiza 
Poput druga 2 *CSI*-a, i *CSI: NY* poslužio je za razvoj stripova, romana/pripovijetki i videoigara zasnovanih na seriji.
### TV-rejting u SAD-u 
Rejting serije po sezonama (zasnovano na prosječnom broju gledalaca po epizodi):

 **Napomena**: *TV-sezona u SAD-u počinje krajem septembra, a završava se polovinom maja.* 

## Izdanja 
### DVD-izdanja 
**Napomena**: Regija 1 obuhvata SAD (s Portorikom) i Kanadu, regija 2 obuhvata sve evropske zemlje (osim Rusije, Bjelorusije i Ukrajine), Grenland, Arapski poluotok, Kavkaz, Iran, Egipat, Južnoafričku Republiku, Gvajanu i Japan, a u regiju 4 ulaze Srednja i Južna Amerika (osim Gvajane), Australija, Novi Zeland, Papua Nova Gvineja i još neke manje polinezijske države.

### Internet-prodaja 
## Emitiranje u svijetu 
*  - *Nine Network*
*  - *ORF 1*
*  - *VT4*
*  - *TV1*
*  - *AXN*
*  - *AXN*
*  - *AXN*
*  - *MTV3*
*  - *TF1*
*  - *NET*
*  - *RTL 5*
*  - *ATV*
*  - *RTL*
*  - *AXN*
*  - *Italia 1* i *Fox Crime*
*  - *WOWOW*
*  - *M-Net*
*  - *CTV*
*  - *AXN*
*  - *AXN*
*  - *TVNorge*
*  - *TV3*
*  - *VOX*
*  - *AXN*
*  - *SIC* i *AXN*
*  - *AXN*
*  - *CBS* 
*  - *AXN* i *Telecinco*
*  - *Kanal 5*
*  - *AXN*
*  *CNBC-e*
*  - *Five* i *Living TV*

## Reference 
## Vanjski linkovi 
* http://www.tv.com/csi-ny/show/24125/summary.html  
* http://tv.yahoo.com/show/36471/ 

Kategorija:Američke TV-serije
Kategorija:Serije mreže CBS
Kategorija:Američke kriminalističke serije iz 2000-tih
Kategorija:CSI: NY
Kategorija:Američke TV-serije sa početkom prikazivanja 2004.
Kategorija:Američke kriminalističke serije iz 2010-ih
Kategorija:Američke TV-serije iz 2000-tih
Kategorija:Američke TV-serije iz 2010-ih